
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 71 

17 Φεβρουάριου 2015 


ΥΠΟΥΡΓΕΙΟ ΠΟΛΙΤΙΣΜΟΥ, 
ΠΑΙΔΕΙΑΣ ΚΑΙ ΘΡΗΣΚ ΕΥΜΑΤΩΝ 

Αριθμ. 25/2014 

Το Πειθαρχικό Συμβούλιο των μελών του Δ.Ε.Π. 

των Ανωτάτων Εκπαιδευτικών Ιδρυμάτων 
(άρθρο 2 παρ. 2 εδ. δ, άρθρο 5 του Π.δ. 160/2008, 
άρθρο 65 του Ν. 3900/2010 και άρθρο 80 παρ. 5 
περ. β και γ' του Ν. 4009/2011) 

Αποτελούμενο από τους Ειρήνη Σαρπ, Αντιπρό¬ 
εδρο του Συμβουλίου της Επικράτειας (ο Πρόεδρος 
του Συμβουλίου της Επικράτειας και οι αρχαιότεροι 
Αντιπρόεδροι είχαν κώλυμα), ως Πρόεδρο, Εμμανουήλ 
Κλαδογένη, Αρεοπαγίτη, Δέσποινα Καββαδία - Κων- 
σταντάρα, Σύμβουλο του Ελεγκτικού Συνεδρίου, Μιχαήλ 
Μπρατάκο, Πρόεδρο του Τ.Ε.Ι. Αθήνας και Παναγιώτη 
Χαρτώνα, Αναπληρωτή Πρόεδρο του Τ.Ε.Ι. Θεσσαλίας 
(ο Π. Γούλας, Πρόεδρος του Τ.Ε.Ι. Θεσσαλίας, τακτικό 
μέλος, είχε κώλυμα) ως μέλη. 

Συνήλθε σε διάσκεψη την 22α Σεπτεμβρίου 2014, ημέρα 
Δευτέρα και ώρα 18.00 στο Κατάστημα του Συμβουλίου 
της Επικράτειας, με παρόντα τον αναπληρωτή Γραμμα- 
τέα του Συμβουλίου Ιωάννη Μητροτάσιο, Προϊστάμενο 
της Γραμματείας του Β' Τμήματος του Συμβουλίου της 
Επικράτειας (η Γραμματέας του Συμβουλίου, Μαριάνθη 
Παπασαράντη, Προϊσταμένη της Διεύθυνσης της Γ ραμ¬ 
ματείας του Συμβουλίου της Επικράτειας, είχε κώλυμα). 
Αντικείμενο της συνεδρίασης ήταν η διάσκεψη και κρίση 
του Πειθαρχικού Συμβουλίου επί της προτάσεως του 
εισηγητή σχετικά με το ερώτημα που απηύθυνε ο Πρόε¬ 
δρος του ΤΕΙ Θεσσαλίας για το αν συντρέχει περίπτωση 
απόλυσης του Θεόδωρου Νικολαΐδη, Αναπληρωτή Κα¬ 
θηγητή του παραπάνω Τ.Ε.Ι., κατόπιν της γνωμάτευσης 
της οικείας Υγειονομικής Επιτροπής. 

Αφού ακούσε την εισηγητή της υποθέσεως Δ. Καββα- 
δία-Κωνσταντάρα, Σύμβουλο του Ελεγκτικού Συνεδρίου 
και μελέτησε τα στοιχεία του φακέλου 

Σκέφθηκε κατά τον νόμο 

1. Επειδή, με το ΕΜΠ 39/13.12.2013 έγγραφο του Προ¬ 
έδρου του Τ.Ε.Ι. Θεσσαλίας ζητείται, παραδεκτώς, από 
το παρόν Συμβούλιο να αποφανθεί για την οριστική 
απόλυση του αναπληρωτού καθηγητού του Ιδρύματος 
Θεοδώρου Νικολαΐδη του Μιχαήλ. 


2. Επειδή, στο άρθρο 4 παρ. 1 του Ν. 249/1976 (Φ.Ε.Κ. 
7 Α') ορίζεται ότι: «Οι καθηγηταί. .. των Ανωτάτων Εκ¬ 
παιδευτικών Ιδρυμάτων παύονται... α) εάν κατέστησαν 
σωματικώς ή πνευματικώς ανίκανοι διά το λειτούρ¬ 
γημα, υφ' ας προϋποθέσεις και οι δικαστικοί λειτουρ¬ 
γοί...». Περαιτέρω, σύμφωνα με το άρθρο 32 παρ. 2 του 
Ν. 1404/1983 (ΦΕΚ Α' 173), όπως αντικαταστάθηκε με το 
άρθρο 3 του Ν. 2916/2001 (ΦΕΚ Α' 114) και διατηρήθηκε 
σε ισχύ με το άρθρο 81 περ. 4 του Ν. 4009/2011 (ΦΕΚ Α' 
195), «Τα μέλη Ε.Π. των Τ.Ε.Ι. μπορούν να παυθούν για 
τους λόγους και με τη διαδικασία που προβλέπεται 
για τα μέλη Δ.Ε.Π. των Πανεπιστημίων...... Εξάλλου, στο 

άρθρο 60 του κυρωθέντος με το άρθρο πρώτο του 
Ν. 756/1988 Κώδικα Οργανώσεως Δικαστηρίων και Δι¬ 
καστικών Λειτουργών (Φ.ΕΚ. 35 Α') ορίζεται ότι «1.. .. 2. 
Είναι δυνατό να παυθεί οριστικά ο δικαστικός λειτουρ¬ 
γός: α) για ανικανότητα εκτέλεσης των υπηρεσιακών 
του καθηκόντων, λόγω νόσου ή αναπηρίας, σωματικής 
ή πνευματικής, εφ' όσον η ανικανότητα αυτή διαρκεί 
και πέρα από το χρόνο που ορίζεται από τις κείμενες 
διατάξεις για τους πολιτικούς διοικητικούς υπαλλήλους... 

3. Για την οριστική παύση του δικαστικού λειτουργού 
σύμφωνα με τις προηγούμενες παραγράφους αποφα¬ 
σίζει το δικαστήριο που είναι κατά περίπτωση αρμόδιο 
για την επιβολή της πειθαρχικής ποινής της οριστικής 
παύσης. 4. ... 8. Η λύση της υπηρεσιακής σχέσης λόγω 
οριστικής παύσης επέρχεται από την επίδοση στο δι¬ 
καστικό λειτουργό της απόφασης οριστικής παύσης. 
Αν δεν προκύπτει ότι έγινε επίδοση, αυτή λογίζεται ότι 
έγινε την 30ή ημέρα από τη δημοσίευση της απόφασης». 
Τέλος, ο κυρωθείς με το άρθρο πρώτο του Ν. 3528/2007 
(ΦΕΚ Α' 26) Κώδικας Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. ορίζει 
στο άρθρο 99 παρ. 1 ότι «1. Ο υπάλληλος τίθεται σε 
διαθεσιμότητα λόγω ασθένειας. ..» και στο άρθρο 100 
παρ. 3 ότι «Κατά το τελευταίο δίμηνο πριν από τη λήξη 
του ανώτατου ορίου διαθεσιμότητας οι επιτροπές των 
άρθρων 165 ή 167 [δηλαδή οι υγειονομικές επιτροπές] 
υποχρεούνται, ύστερα από ερώτημα της υπηρεσίας, να 
γνωμοδοτήσουν για την ικανότητα του υπαλλήλου να 
επανέλθει στα καθήκοντα του. Αν η επιτροπή γνωμα¬ 
τεύσει αρνητικά, ο υπάλληλος απολύεται υποχρεωτικά. 
Ο υπάλληλος μπορεί να παραπεμφθεί προς εξέταση 
στην αρμόδια υγειονομική επιτροπή, ύστερα από αίτηση 
του ή αυτεπάγγελτα και πριν από το χρόνο λήξης της 

διαθεσιμότητας.Από τις προπαρατιθέμενες διατάξεις 
συνάγεται, μεταξύ άλλων, ότι τα μέλη του Εκπαιδευτι¬ 
κού Προσωπικού (Ε.Π.) των Τ.Ε.Ι. παύονται οριστικώς με 
απόφαση του παρόντος Πειθαρχικού Συμβουλίου, αν 
μετά από γνωμάτευση της οικείας Υγειονομικής Επιτρο¬ 
πής κριθούν ανίκανα να ασκήσουν τα καθήκοντα τους 
ως εκπαιδευτικοί λειτουργοί των Τ.Ε.Ι. λόγω ασθένειας 
(σωματικής ή πνευματικής). 

3. Επειδή, στην κρινόμενη υπόθεση, ο αναπληρωτής 
καθηγητής του Τ.Ε.Ι. Θεσσαλίας Θεόδωρος Νικολαΐδης 
τέθηκε, με την 8691/4.10.2011 Πράξη του Προέδρου του 
Τ.Ε.Ι. Λάρισας, σε διαθεσιμότητα, λόγω ψυχικής παθή- 
σεως, από 22.9.2011 έως 21.9.2013. Στη συνέχεια, με την 
υπ' αριθ. πρωτ. 891-680/5.11.2013 Γνωμάτευση της Ειδικής 
Υγειονομικής Επιτροπής Νευροψυχικών Νόσων Νομού 
Θεσσαλονίκης, κρίθηκε ότι: «... ο ανωτέρω [Νικολαΐδης 
Θεόδωρος] πάσχει από μείζονα καταθλιπτική διατα¬ 
ραχή με ψυχωτικά στοιχεία. Η ψυχική διαταραχή δεν 
ανταποκρίνεται στις χορηγούμενες θεραπείες και κατά 
συνέπεια ο ασθενής κρίνεται μη ικανός προς εργασία». 

4. Επειδή, ενόψει της ως άνω γνωματεύσεως, σύμφωνα 
με την οποία η ψυχική νόσος, από την οποία πάσχει ο 
αναπληρωτής καθηγητής του Τ.Ε.Ι. Θεσσαλίας Θεόδω¬ 
ρος Νικολαΐδης, είναι μη ιάσιμη και συνεπεία αυτής ο 
εν λόγω καθηγητής έχει καταστεί ανίκανος προς ερ¬ 
γασία, συνεπώς και για την εκτέλεση των διδακτικών 
του καθηκόντων, το παρόν Συμβούλιο αποφαίνεται ότι 
ο καθηγητής αυτός πρέπει να παυθεί, σύμφωνα με το 
άρθρο 4 παρ. 1 του Ν. 249/1976. 

Για τους λόγους αυτούς 

Αποφαίνεται ότι ο αναπληρωτής καθηγητής του Τμή¬ 
ματος Ηλεκτρολογίας Τ.Ε. της Σχολής Τεχνολογικών 
Εφαρμογών του Τ.Ε.Ι. Θεσσαλίας Θεόδωρος Νικολαΐ- 
δης του Μιχαήλ πρέπει να παυθεί οριστικώς από την 
υπηρεσία του, λόγω πνευματικής ανικανότητος προς 
εκτέλεση των καθηκόντων του, κατά τα αναφερόμενα 
στο σκεπτικό. 

Κρίθηκε, αποφασίστηκε και εκδόθηκε στην Αθήνα, στις 
22 Σεπτεμβρίου 2014. 

Η Πρόεδρος 

ΕΙΡΗΝΗ ΣΑΡΠ 
-♦- 

Αριθμ. 44/2014 

Το Πειθαρχικό Συμβούλιο των μελών του Δ.Ε.Π. 

των Ανωτάτων Εκπαιδευτικών Ιδρυμάτων 
(άρθρο 2 παρ. 2 εδ. δ, άρθρο 5 του Π.δ. 160/2008, 
άρθρο 65 του Ν. 3900/2010 και άρθρο 80 παρ. 5 
περ. β' και γ' του Ν. 4009/2011) 

Αποτελούμενο από τους Ειρήνη Σαρπ, Αντιπρόεδρο 
του Συμβουλίου της Επικράτειας (ο Πρόεδρος του Συμ¬ 
βουλίου της Επικράτειας και οι αρχαιότεροι Αντιπρόε¬ 
δροι είχαν κώλυμα), ως Πρόεδρο, Εμμανουήλ Κλαδογένη, 
Αρεοπαγίτη (ο X. Ευαγγέλου, Αρεοπαγίτης, τακτικό μέ¬ 
λος είχε κώλυμα), Δέσποινα Καββαδία - Κωνσταντάρα, 
Σύμβουλο του Ελεγκτικού Συνεδρίου, Μιχαήλ Μπρατάκο, 
Πρόεδρο του Τ.Ε.Ι. Αθήνας και X. Χαρτώνα, Αναπληρωτή 
Πρόεδρο του Τ.Ε.Ι. Θεσσαλίας (ο Π. Γούλας, Πρόεδρος του 
Τ.Ε.Ι. Θεσσαλίας, τακτικό μέλος, είχε κώλυμα) ως μέλη. 

Συνήλθε σε διάσκεψη την 15η Δεκεμβρίου 2014, ημέρα 
Δευτέρα και ώρα 16.00 στο Κατάστημα του Συμβουλίου 


της Επικράτειας, με παρόντα τον αναπληρωτή Γραμμα- 
τέα του Συμβουλίου Ιωάννη Μητροτάσιο, Προϊστάμενο 
της Γραμματείας του Β' Τμήματος του Συμβουλίου της 
Επικράτειας (η Γραμματέας του Συμβουλίου, Μαριάνθη 
Παπασαράντη, Προϊσταμένη της Διεύθυνσης της Γ ραμ¬ 
ματείας του Συμβουλίου της Επικράτειας, είχε κώλυ¬ 
μα). Αντικείμενο της συνεδρίασης ήταν η διάσκεψη και 
κρίση του Πειθαρχικού Συμβουλίου επί της προτάσεως 
του εισηγητή σχετικά με το ερώτημα που απηύθυνε 
ο Πρόεδρος του Τ.Ε.Ι. Θεσσαλίας για το αν συντρέχει 
περίπτωση απόλυσης του Κων/νου Χριστοδουλούλη, 
Επίκουρου Καθηγητή σε προσωποπαγή θέση του πα¬ 
ραπάνω Τ.Ε.Ι., κατόπιν της γνωμάτευσης της οικείας 
Υγειονομικής Επιτροπής. 

Αφού άκουσε την εισηγητή της υποθέσεως Δ. Καββα- 
δία-Κωνσταντάρα, Σύμβουλο του Ελεγκτικού Συνεδρίου 
και μελέτησε τα στοιχεία του φακέλου 

Σκέφθηκε κατά τον νόμο 

1. Επειδή, με το ΕΜΠ 39/13.12.2013 έγγραφο του Προέ¬ 
δρου του Τ.Ε.Ι. Θεσσαλίας ζητείται από το παρόν Συμ¬ 
βούλιο να αποφανθεί για την οριστική απόλυση του 
επίκουρου καθηγητού του Ιδρύματος Κωνσταντίνου 
Χριστοδουλούλη του Αθανασίου, λόγω σωματικής ανι¬ 
κανότητας. 

2. Επειδή, στο άρθρο 4 παρ. 1 του Ν. 249/1976 (Φ.Ε.Κ. 7 
Α') ορίζεται ότι: «Οι καθηγηταί... των Ανωτάτων Εκπαι¬ 
δευτικών Ιδρυμάτων παύονται... α) εάν κατέστησαν σω- 
ματικώς ή πνευματικώς ανίκανοι διά το λειτούργημα, υφ 1 
ας προϋποθέσεις και οι δικαστικοί λειτουργοί...». Περαι¬ 
τέρω, σύμφωνα με το άρθρο 32 παρ. 2 του Ν. 1404/1983 
(ΦΕΚ Α' 173), όπως αντικαταστάθηκε με το άρθρο 3 του 
Ν. 2916/2001 (ΦΕΚ Α' 114) και διατηρήθηκε σε ισχύ με το 
άρθρο 81 περ. 4 του Ν. 4009/2011 (ΦΕΚ Α' 195), «Τα μέλη 
Ε.Π. των Τ.Ε.Ι. μπορούν να παυθούν για τους λόγους και 
με τη διαδικασία που προβλέπεται για τα μέλη Δ.Ε.Π. 
των Πανεπιστημίων....». Εξάλλου, στο άρθρο 60 του κυ- 
ρωθέντος με το άρθρο πρώτο του Ν. 1756/1988 Κώδικα 
Οργανώσεως Δικαστηρίων και Δικαστικών Λειτουργών 
(Φ.Ε.Κ. 35 Α') ορίζεται ότι «1.... 2. Είναι δυνατό να παυθεί 
οριστικά ο δικαστικός λειτουργός: α) για ανικανότητα 
εκτέλεσης των υπηρεσιακών του καθηκόντων, λόγω 
νόσου ή αναπηρίας, σωματικής ή πνευματικής, εφ’ όσον 
η ανικανότητα αυτή διαρκεί και πέρα από το χρόνο 
που ορίζεται από τις κείμενες διατάξεις για τους πο¬ 
λιτικούς διοικητικούς υπαλλήλους. .. 3. Γ ια την οριστι¬ 
κή παύση του δικαστικού λειτουργού σύμφωνα με τις 
προηγούμενες παραγράφους αποφασίζει το δικαστήριο 
που είναι κατά περίπτωση αρμόδιο για την επιβολή 
της πειθαρχικής ποινής της οριστικής παύσης. 4.. .. 8. 
Η λύση της υπηρεσιακής σχέσης λόγω οριστικής παύσης 
επέρχεται από την επίδοση στο δικαστικό λειτουργό 
της απόφασης οριστικής παύσης. Αν δεν προκύπτει ότι 
έγινε επίδοση, αυτή λογίζεται ότι έγινε την 30ή ημέρα 
από τη δημοσίευση της απόφασης». Τέλος, ο κυρωθείς 
με το άρθρο πρώτο του Ν. 3528/2007 (ΦΕΚ Α' 26) Κώ¬ 
δικας Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ., ορίζει στο άρθρο 
54 παρ. 1 ότι: «Στον υπάλληλο, που είναι ασθενής ή 
χρειάζεται να αναρρώσει χορηγείται αναρρωτική άδεια 
με αποδοχές τόσων μηνών όσα είναι τα έτη της υπηρε¬ 
σίας του,...» και στο άρθρο 56 παρ. 8 ότι: «Υστερα από 
κάθε εξέταση, καθώς και μετά τη λήξη του ανωτάτου 
χρονικού ορίου αναρρωτικής άδειας, οι υγειονομικές 

επιτροπές γνωμοδοτούν εάν η νόσος είναι ιάσιμη ή όχι. 
Στη δεύτερη περίπτωση και αφού η γνωμάτευση γίνει 
οριστική, ο υπάλληλος απολύεται. .. Οι προϊστάμενες 
αρχές της οικείας υπηρεσίας μπορούν να παραπέμπουν 
και αυτεπαγγέλτως υπαλλήλους στις δευτεροβάθμιες 
υγειονομικές επιτροπές για απόλυση τους, εάν κρίνουν 
ότι δεν μπορούν να εκτελούν τα καθήκοντά τους λόγω 
σωματικής ή πνευματικής ανικανότητας και πριν χορη¬ 
γηθεί αναρρωτική άδεια ή μετά τη λήξη αναρρωτικής 
άδειας. 9. Κατά της γνωμοδότησης αρμόδιας υγειονο¬ 
μικής επιτροπής για απαλλαγή εκ της υπηρεσίας λόγω 
ασθένειας, δικαιούται ο ενδιαφερόμενος να ασκήσει 
προσφυγή σε αποκλειστική προθεσμία δέκα (10) ημερών 
από την κοινοποίηση της απόφασης της υγειονομικής 
επιτροπής. ..». Από τις προπαρατιθέμενες διατάξεις 
συνάγεται, μεταξύ άλλων, ότι τα μέλη του Εκπαιδευ¬ 
τικού Προσωπικού (Ε.Π.) των Τ.Ε.Ι. παύονται οριστικώς 
με απόφαση του Πειθαρχικού Συμβουλίου, αν μετά από 
γνωμάτευση της οικείας Υγειονομικής Επιτροπής, που 
έχει οριστικοποιηθεί, είτε κατόπιν προσφυγής, είτε μετά 
την άπρακτη παρέλευση της οριζόμενης από το νόμο 
ΙΟήμερης προθεσμίας, κριθούν ανίκανα να ασκήσουν τα 
καθήκοντα τους ως εκπαιδευτικοί λειτουργοί των Τ.Ε.Ι. 
λόγω ασθένειας (σωματικής ή πνευματικής). 

3. Επειδή, στην προκειμένη περίπτωση, ο Κωνσταντί¬ 
νος Χριστοδουλούλης, επίκουρος καθηγητής σε προσω¬ 
ποπαγή θέση του Τμήματος Τεχνολόγων Γεωπόνων της 
Σχολής Τεχνολόγων Γ εωπόνων και Τεχνολογίας Τροφί¬ 
μων και Διαιτολογίας του Τ.Ε.Ι. Θεσσαλίας, με την από 
2.12.2013 αίτηση του προς το Τμήμα Προσωπικού της 
Διεύθυνσης Προσωπικού του Τ.Ε.Ι. Λάρισας, ζήτησε να 


παραπεμφθεί στην Δευτεροβάθμια Υγειονομική Επιτρο¬ 
πή Λάρισας, προκειμένου να κριθεί η ικανότητα του για 
εργασία. Η Δευτεροβάθμια αυτή Υγειονομική Επιτροπή, 
αφού έλαβε υπόψη την ανωτέρω αίτηση και τα δικαιο- 
λογητικά που προσκόμισε ενώπιον της ο ως άνω καθη¬ 
γητής και μετά από εξέταση αυτού, με την 428/11.12.2013 
γνωμάτευση της δέχθηκε τα εξής: «Ο Χριστοδουλούλης 
Κωνσταντίνος πάσχει από ισχαιμική μυοκαρδιοπάθεια 
με λειτουργικό στάδιο III κατά ΝΎ. Η νόσος κρίνεται μη 
ιάσιμος. Ο αναφερόμενος εκπαιδευτικός είναι ανίκανος 
για κάθε εργασία». 

4. Επειδή, ενόψει της ως άνω γνωματεύσεως, που έχει 
καταστεί οριστική και σύμφωνα με την οποία ο ως άνω 
καθηγητής του Τ.Ε.Ι. Θεσσαλίας πάσχει από ανίατη σω¬ 
ματική ασθένεια και λόγω αυτής είναι ανίκανος για κάθε 
εργασία, συνεπώς και για την εκτέλεση των διδακτικών 
του καθηκόντων, το παρόν Συμβούλιο αποφαίνεται ότι 
ο εν λόγω πρέπει να παυθεί οριστικώς. 

Για τους λόγους αυτούς 

Αποφαίνεται ότι ο επίκουρος καθηγητής σε προσω¬ 
ποπαγή θέση του Τμήματος Τεχνολόγων Γεωπόνων 
της Σχολής Τ εχνολόγων Γ εωπόνων και Τ εχνολογίας 
Τροφίμων και Διαιτολογίας του Τ.Ε.Ι. Θεσσαλίας Κων¬ 
σταντίνος Χριστοδουλούλης του Αθανασίου, πρέπει να 
παυθεί οριστικώς από την υπηρεσία του, λόγω σωμα¬ 
τικής ανικανότητος προς εκτέλεση των υπηρεσιακών 
του καθηκόντων. 

Κρίθηκε, αποφασίστηκε και εκδόθηκε στην Αθήνα, στις 
15 Δεκεμβρίου 2014. 

Η Πρόεδρος 
ΕΙΡΗΝΗ ΣΑΡΠ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΡΙΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.β1.9Γ - β-π)3ϊΙ: ννθόιπ35ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 3 Ο Ο Ο 7 1 1 7021 50004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































